CELEX: 31998R0846
Language: hr
Date: 1998-04-22
Title: Uredba Komisije (EZ) br. 846/98 od 22. travnja 1998. o prilagodbi Uredbe Vijeća (EZ) br. 2008/97 i stavljanju izvan snage Uredbe (EZ) br. 151/98

03/Sv. 022
            
            
               HR
            
            
               Službeni list Europske unije
            
            
               127
            
         31998R0846
   
               L 120/13
            
            
               SLUŽBENI LIST EUROPSKE UNIJE
            
            
               22.04.1998.
            
         
      UREDBA KOMISIJE (EZ) br. 846/98
   od 22. travnja 1998.
   o prilagodbi Uredbe Vijeća (EZ) br. 2008/97 i stavljanju izvan snage Uredbe (EZ) br. 151/98
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2008/97 od 9. listopada 1997. o utvrđivanju određenih pravila za primjenu posebnih aranžmana za uvoz maslinovog ulja i određenih drugih poljoprivrednih proizvoda podrijetlom iz Turske (1), a posebno njezin članak 8.,
   budući da se Odlukom br. 1/98 od 25. veljače 1998. Vijeća za pridruživanje između EZ i Turske (2) o trgovinskim aranžmanima za poljoprivredne proizvode utvrđuju, između ostalog, preferencijalni aranžmani za uvoz maslinovog ulja podrijetlom iz Turske koji se primjenjuju od 1. siječnja 1998.;
   budući da se Uredbom (EZ) br. 2008/97 predviđa da, u slučaju izmjena uvjeta posebnih aranžmana predviđenih u Sporazumu o pridruživanju, posebno u pogledu iznosa ili ako bi se sklopio novi sporazum, Komisija može usvojiti prilagodbe te Uredbe koje iz toga proizlaze u skladu s postupkom utvrđenim u članku 38. Uredbe Vijeća br. 136/66/EEZ (3) kako je zadnje izmijenjena Uredbom (EZ) br. 1581/96 (4);
   budući da se posebnim aranžmanima za uvoz maslinovog ulja iz Turske predviđenim u Odluci br. 1/98 Vijeća za pridruživanje između EZ i Turske prilagođuju posebno smanjenja carina primjenljiva od 1. siječnja 1998.; budući da Uredbu (EZ) br. 2008/97 treba na odgovarajući način prilagoditi kako bi se u nju uključila ta smanjenja umjesto iznosa predviđenih u skladu s Odlukom 1/77 Vijeća za pridruživanje između EZ i Turske (5);
   budući da se uvjetima posebnih aranžmana za uvoz maslinovog ulja iz Turske predviđenim u Odluci br. 1/98 Vijeća za pridruživanje između EZ i Turske ne omogućuje da smanjenja carine budu u Turskoj podložna primjeni bilo kakve posebne izvozne naknade; budući da je stoga potrebno staviti izvan snage Uredbu Komisije (EZ) br. 151/98 (6);
   budući da su mjere predviđene ovom Uredbom u skladu s mišljenjem Upravljačkog odbora za ulja i masti,
   DONIJELA JE OVU UREDBU:
   Članak 1.
   Uredba (EZ) br. 2008/97 mijenja se kako slijedi:
   
               1.
            
            
               U članku 2. stavku 1. izraz „0,7245 ECU za 100 kilograma” zamjenjuje se s „10 %”.
            
         
               2.
            
            
               Članak 2. stavci 2. i 3. brišu se.
            
         
               3.
            
            
               U članku 3. stavku 1., odnosno stavku 2., izrazi „3,723 ECU za 100 kilograma”, odnosno „7,003 ECU za 100 kilograma” zamjenjuju se s „5 %”.
            
         Članak 2.
   Uredba (EZ) br. 151/98 ovime se stavlja izvan snage.
   Članak 3.
   Ova Uredba stupa na snagu na dan objave u Službenom listu Europskih zajednica.
   Primjenjuje se od 1. siječnja 1998.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. travnja 1998.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 284, 16.10.1997., str. 17.
   
      (2)  SL L 86, 20.3.1998., str. 1.
   
      (3)  SL 172, 30.9.1966., str. 3025/66.
   
      (4)  SL L 206, 16.8.1996., str. 11.
   
      (5)  SL L 278, 29.10.1977., str. 13.
   
      (6)  SL L 18, 23.1.1998., str. 6.